Brian Gatt, huwa żgħażugħ li llum il-ġurnata sab dik il-professjoni li minnha jaqla' l-ħobża ta' kuljum. Il-professjoni li stinka u studja biex wasal għaliha. Madankollu, xejn ma jneħħilu l-apprezzament u d-dedikazzjoni li għandu lejn il-biedja. Il-biedja hi xi ħaġa li ħafna drabi qed tingħata l-ġenb u tintesa. Qisu mhix xogħol li mingħajru ma nsibux ikel u xorb x'nikkunsmaw. Brian ħalla messaġġ fuq il-midja soċjali, biex fil-waqt li jawgura lil dawk kollha li waslu għall-gradwazzjoni, jiġbed l-attenzjoni dwar l-importanza li napprezzaw u nkunu grati lejn is-sagrifiċċju li jġib miegħu xogħol bħall-biedja. "Ħames snin ilu missieri kien kuntent, sodisfatt, imma mħasseb li ibnu issa kien tfarfar biex ikompli f'dik it-tbatija. Illum ħames snin wara missieri għadu hemm sod kif kien ikompli jagħmel dak li kien qiegħed jagħmel dak iż-żmien. Il-ħajja li ma jimmaġinahx jgħix mingħajrha. Kont tkellimt dwar l-għeruq u jien għalkemm b'sagrifiċċju kbir, min jafni jaf li qatt ma ċħadthom. Illum jien għandi l-impjieg tiegħi li ma jinkludix it-tbatija li nbatu fir-razzett imma bil-lejl u kull mument li jkun hemm bżonn, missieri baqa' jsib l-ispalla li kellu bżonn biex jibqa' jmexxi r-razzett u l-merħla tiegħu." Brian xeħet anke ritratt li juri l-passjoni u l-imħabba lejn ir-razzett u l-annimali li baqgħet miegħu anke meta laħaq livell għoli fl-edukazzjoni tiegħu, u sal-ġurnata tal-lum. Prosit u Grazzi lil dawn in-nies beżlin u qalbiena! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Bil-Filmat: "Uwejja!" - Ara R-Reazzjoni Ta' Keith Demicoli u Martu Wara Li Tahom L-Aħbar Fabian! "Bdejt Novembru Fuq Sieq Ħazina… Ninsab Rikoverat Id-Dar" - Xewqat Ta' Fejqan Malajr Lil Edward Zammit Lewis Illum Ġew Rilaxxati Xi Miżuri Oħra Li Kienu Ttieħdu Minħabba L-Covid-19 – Ara Liem Huma "Il-Familja Tagħna Qed Tikber" - F'Għeluq Sninu David Rizzo Jħabbar Li Hu U Vanessa Ħa Jiżdiedu!